*Prehitite druge in bodite v središču dogajanja, tam, kjer prvi izvemo za tehnične novosti in krojimo inženirsko znanje za prihodnje generacije. Zakaj bi čakali? Potopite se v svet intelektualne lastnine, še posebej patentov, ki nas spremljajo v novem vsakdanu.*

Organizacijska kultura Urada Republike Slovenije za intelektualno lastnino temelji na zakonitosti delovanja, integriteti, predanosti, ažurnosti in razvoju. Pomembno nam je, da v svoje vrste sprejmemo nekoga, ki ima rad svoje delo in v delovno okolje vnese pozitivno energijo. Potrebujemo nekoga, ki je vesten, predan delu, visoko motiviran, samoiniciativen in motiviran zasledovati postavljene cilje ter skrbeti za svoj in uradov stalen strokovni razvoj.

V Uradu Republike Slovenije za intelektualno lastnino nenehno skrbimo za zadovoljstvo naših zaposlenih tako, da:

* imamo jasno vizijo in cilje, ki jih uresničujejo vsi zaposleni tako z uveljavljenimi kot tudi vedno novimi orodji (morda bo naslednja rešitev prav vaša)
* nudimo pestro, profesionalno in osredotočeno tako timsko kot samostojno delo
* omogočamo pridobitev novih znanj in izkušenj ter s tem razvoj specifičnih in interdisciplinarnih znanj in sposobnosti, kar je konkurenčna prednost na trgu delovne sile
* stremimo k jasni in transparentni komunikaciji na vseh nivojih, pri čemer spodbujamo izražanje lastnih strokovnih mnenj in zamisli
* pripravimo posamezniku prilagojen program vključitve v delovno okolje
* prisegamo na lastno upravljanje s časom in samostojnost pri opravljanju dela tudi s tem, da omogočamo premakljiv delovni čas v okviru veljavnih pravnih predpisov ter da zagotavljamo ravnotežje med službenim in zasebnim časom
* omogočamo nagrajevanje (predvsem v obliki redne delovne uspešnosti)
* zaradi delovnih obveznosti napotujemo zaposlene tudi na krajše in daljše službene poti, v kolikor to omogočajo zdravstvene razmere in študijske obiske mednarodnih organizacij (EPO in WIPO) in sorodnih organizacij ter obiske nacionalnih uradov in izobraževanje pri njih

 - delo na domu, kadar tehnične možnosti dopuščajo

* zagotavljamo optimalen delovni prostor in parkirno mesto.

Če se prepoznate v našem opisu, imate pravi odnos, vizijo osebnega razvoja in izpolnjujete razpisne pogoje ter si želite novih pestrih izzivov, se hitro prijavite.

Delovno mesto se nahaja v Ljubljani. Nudimo redno zaposlitev za nedoločen čas, s polnim delovnim časom in šestmesečno poskusno dobo.

*Torej, upajte si! Upajte si odločati o tem in v mednarodnem okolju nadgraditi svoje veščine, saj se sigurno zavedate, da je tehnološka novost lahko že jutri »stara šara«. Ker pa na uradu ne vlada noben »uradniški bav-bav«, vas vabimo v svoje (bi)str(o)umne vrste, da vam predstavimo privlačnost poklica za delo predvsem na patentnem področju.*